Esimesed triibulised... Daami seelikust ja meestesallist said triibulised püksid. Vestid aga suurrätikust, mis mitte eesti oma pole. Leidsin ta Jaama turult (sees oli tegija  silt Doris Line), kuid ka meil kooti sarnase mustriga rätte. Suurrätt oli kahjuks eelmise omaniku käes juba nii vanunud, õlgadele viskamiseks liiga kõvaks pestud ning ääred rebenenud.  Komplektide tegemiseks saime innustust Ingalt, kelle vahvad poisid püksid endale said.         Kuni 7.veebruarini Kristiine Keskuses toimuval Moetäikal leiab aset ReUse taaskasutusturg. Me osalesime   nende hiljutisel konkursil Uus-ReUse ja meie idee - seesama siin piltidel - meeldis, sestap ripub seal väikesel näitusel ka meie poistekomplekt, küll juba veidi teistsuguste pükstega. Lisaks pakuti lahkesti võimalust meie väikest kollektsiooni esitleda-müüa. Käisime vaatamas (täiendan oma teisipäevast postitust täna, neljapäeval), vahva, nii põnevaid asju on seal müügis .